Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 690/11/6613	Žiar nad Hronom, 16.7.2013
EEČ : 2-52-110-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a) Trestného zákona.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.6.2012, spisová značka 2 Pv 690/11/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25. 11. 2011, asi o 02.00 h, v pohostinstve zv. "Štadión" v obci XXXXX, okres XXXXX, napadol XXXXX, XXXXX tak, že ho opakovane udrel do oblasti hlavy, následne ho strčil na schodoch vedúcich do pohostinstva, kedy sa skotúľal dole a pod schodami ho znovu opakovane udrel do oblasti hlavy a kopal ho, čím mu spôsobil ľahké zranenia s dobou liečenia 8 - 10 dní.
Uznesením prokurátora Okresnej prokuratúry XXXXX zo dňa 12.6.2012, spisová značka 2 Pv 690/11/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 2 Pv 690/11 zo dňa 12. 06. 2012 bolo proti obv. XXXXX trestné stíhanie za prečin výtržníctva podľa § 364 ods. 1 písm. a) Trestného zákona podmienečne zastavené podľa § 216 ods. 1 Tr. por. Zároveň mu bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 19. 06. 2012.

	Po uplynutí určenej skúšobnej doby boli na obvineného vyžiadané správy z registra trestov, Okresného riaditeľstva PZ, odboru kriminálnej polície XXXXX, Obvodného úradu XXXXX, odboru všeobecnej vnútornej správy a Obce Dolná Ždaňa. Z týchto vyplýva, že obvinený XXXXX počas skúšobnej doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre Banská Bystrica.
Sťažnosť má odkladný účinok.

JUDr. Slavomír Višňovský
prokurátor